มาดูรากไม้ของจริง ที่ แวนโก๊ะ ใช้วาดภาพชิ้นเอกรูปสุดท้าย ก่อนลาโลก
นักวิทยาศาสตร์อาศัยภาพบนโปสการ์ด สืบจนพบ รากต้นไม้ ของจริงที่ แวนโก๊ะ ใช้วาดภาพ Tree Roots ภาพชิ้นเอกรูปสุดท้าย ก่อนตัดสินใจลาโลกนายอูเตอร์ ฟาน เดอร์ ฟีน ผู้อำนวยการฝ่ายวิทยาศาสตร์แห่งสถาบันแวนโก๊ะ เปิดเผยว่า เขาสามารถไขปริศนาที่มีมาอย่างยาวนานเกี่ยวกับสถานที่จริงในภาพวาดสีน้ำมัน รากต้นไม้ (Tree Roots) ที่เชื่อกันว่าเป็นผลงานชิ้นเอกสุดท้ายของ ฟินเซนต์ ฟาน ค็อกห์ หรือ แวนโก๊ะ จิตรกรเอกของโลกชาวเนเธอร์แลนด์ วาดไว้ก่อนตัดสินใจปลิดชีวิตตัวเอง ที่ประเทศฝรั่งเศสนายฟาน เดอะ ฟีน เปิดเผยว่า เขาได้เบาะแสการสืบค้นครั้งนี้ มาจากภาพถ่ายบนโปสการ์ดเก่าแก่ระหว่างปี 2443-2453 ใบหนึ่ง ที่แสดงให้เห็นว่ามีแนวต้นไม้พร้อมรากโผล่ให้เห็น รากไม้ในภาพนี้ดูแล้วมีความคล้ายคลึงกับ รากต้นไม้ ในภาพวาดของแวนโก๊ะสถานที่ในโปสการ์ดใบนี้คือ บริเวณริมตลิ่งแม่น้ำใกล้หมู่บ้านในเมืองโอแวร์ซูว์รวซ ในจังหวัด วาล ดวซ แคว้นอีล เดอฟร็องส์ ในประเทศฝรั่งเศสซึ่งเป็นจุดที่อยู่ห่างจากโรงแรมราวูซ์ ในหมู่บ้านเล็กๆ ที่แวนโก๊ะ เคยไปพักอยู่เพียง 150 เมตร โรงแรมเล็กๆ แห่งนี้เป็นสถานที่ที่แวนโก๊ะพักอยู่ 70 วันก่อนตัดสินใจลาโลก ในปี 2433นายฟาน เดอร์ ฟีน ผู้ค้นพบสถานที่นี้ได้เดินทางไปสำรวจบริเวณนี้ด้วยตัวเองเมื่อเดือน พ.ค. ที่ผ่านมา ก่อนที่จะเปิดเผยกับ พิพิธภัณฑ์แวนโก๊ะ ในกรุงอัมสเตอร์ดัม ซึ่งหลังจากนั้นทางนักวิจัยผู้เชี่ยวชาญของพิพิธภัณฑ์ได้ทำการศึกษาเปรียบเทียบระหว่างภาพวาด ภาพในโปสการ์ด และสถานที่จริง ได้ข้อสรุปว่า รูปทรงของรากไม้มีความคล้ายกันอย่างชัดเจน และ มีความเป็นไปได้สูงมาก ว่าสถานที่แห่งนี้คือที่เดียวกับในภาพวาด นับเป็นการระบุสถานที่ได้อย่างถูกต้อง และเป็นการค้นพบครั้งสำคัญของวงการศิลปะเมื่อวันที่ 28 ก.ค. ที่ผ่านมา มีการทำพิธีฉลองการค้นพบครั้งนี้ที่เมืองโอแวร์ซูว์รวซ โดยมีนางเอมิลี กอร์เดนเคอร์ ผู้อำนวยการพิพิธภัณฑ์แวนโก๊ะ และนายวิลเล็ม ฟาน ค็อกห์ เหลนชายของนายธีโอ ฟาน ค็อกห์ น้องชายของแวนโก๊ะ มาร่วมในงานด้วยที่ผ่านมา มีการถกเถียงกันในแวดวงศิลปะว่า ภาพวาดชิ้นไหนเป็นผลงานสุดท้ายของแวนโก๊ะ โดยจากการอ้างอิงจดหมายของแอนดรี บองเกอร์ พี่เขยของธีโอ ที่ระบุว่า แวนโก๊ะวาดภาพทิวทัศน์ป่าไม้ เต็มไปด้วยแสงแดดและมีชีวิตชีวา ในเช้าวันเดียวกับที่เขาเสียชีวิต ซึ่งเป็นหลักฐานสนับสนุนว่าภาพ Tree Roots เป็นผลงานชิ้นเอกชิ้นสุดท้ายของแวนโก๊ะขณะที่ นายฟาน เดอร์ ฟีน เชื่อว่า แวนโก๊ะยังคงวาดภาพสุดท้ายของเขาในช่วงไม่กี่ชั่วโมงก่อนเสียชีวิต โดยระบุว่า แสงแดดในภาพนี้ชี้ให้เห็นว่า แวนโก๊ะยังคงลงฝีแปรงครั้งจนถึงช่วงเวลายามบ่าย ก่อนจะตัดสินใจปลิดชีวิตตัวเองในวันนั้น ก่อนที่ผลงาน Tree Roots จะเสร็จสมบูรณ์.ที่มา :https://www.vangoghmuseum.nl/en/collection/s0195V1962https://www.bbc.com/news/world-europe-53568021
นักวิทยาศาสตร์อาศัยภาพบนโปสการ์ด สืบจนพบ รากต้นไม้ ของจริงที่ แวนโก๊ะ ใช้วาดภาพ Tree Roots ภาพชิ้นเอกรูปสุดท้าย ก่อนตัดสินใจลาโลก 
แวนโก๊ะ,ศิลปะ,ภาพวาด,ฝรั่งเศส,พิพิธภัณฑ์,เนเธอร์แลนด์,ข่าวต่างประเทศ